
Da li čovjek smije na gozbu pozvati samo bogate ljude ?


* 
* 
* 
* 
* 
* 
* 

 
Da li čovjek smije na gozbu pozvati samo bogate ljude ?

Ebu Hurejra, radijallahu anhu, imao je običaj kazati: “Najgora ***[hrana](https://pitajucene.com/search/hrana/questions/ "Pretraži pitanja o hrani")*** na svadbenom veselju jeste ona hrana na koju se pozivaju bogati, a zaobilaze siromasi. A ko se ne odazove pozivu na svadbeno veselje neposlušan je Allahu i Njegovom Poslaniku, sallallahu alejhi ve sllem.”149


U drugoj verziji ovog hadisa stoji da je Vjerovjesnik, sallallahu alejhi ve sellem, rekao: ‘Najgora hrana na svadbenom veselju jeste ona hrana koja se uskraćuje siromasima, a nudi bogatima. Ko se ne odazove pozivu na svadbeno veselje neposlušan je Allahu i njegovom Poslaniku, sallallahu alejhi ve sellem. ”


Propisi u vezi s poglavljem :


Prvo, zabranjeno je na gozbu pozvati isključivo imućne ljude, a zaobići pritom siromahe. Najgora je ona hrana koja se servira na takvim gozbama.


Drugo, navedeni ***[hadis](https://pitajucene.com/search/Hadis/questions/ "Pretraži pitanja o hadisima")*** nosi obavijest o onome što se često događa – da organizator veselja vodi brigu da na gozbu dođu bogati te da se njima dadne prednost nad siromasima u glede hrane i mjesta na sijelu. Ovaj hadis ne znači da je nepoželjno servirati hranu na gozbama. Da je to tako, ne bi bilo naređeno pozivanje na gozbu i ne bi odbijanje poziva bila neposlušnost prema Allahu i Njegovom Poslaniku, sallallahu alejhi ve sellem, a neposlušnost je grijeh.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


